MT: Sipilä haluaa sopia työelämän uudistukset ennen uutta hallitusta - Kotimaa - Uutiset - MTV.fi
Julkaistu 27.03.2015 07:05
Keskustan puheenjohtaja Juha Sipilä sanoo Maaseudun tulevaisuuden haastattelussa haluavansa aikaan laajan yhteiskuntasopimuksen mahdollisimman pian eduskuntavaalien jälkeen. – Työelämän uudistuksista pitää sopia heti, mieluiten ennen hallituksen muodostamista. Se vaikuttaa kokonaisuuteen ja uskoon siihen, kuinka pääsemme kahden prosentin kasvu-uralle, Sipilä sanoo lehdelle. – Tämä on uskottavuuskysymys, kun mietitään, tehdäänkö investointeja Suomeen vai muualle.Hän haluaa samaan pöytään puolueet, työnantajien ja työntekijöiden edustajat sekä yrittäjät - ja metsäasioiden vuoksi myös MTK:n. Sipilän mukaan neuvoteltavina olisivat esimerkiksi ensimmäisen työntekijän palkkaaminen, työaikapankit, koeajan pidentäminen neljästä kuuteen kuukauteen ja työeläkemaksun väliaikainen alentaminen kahdella prosentilla. Sipilän miehinen imago puri vaaleissa – talonrakentaja, insinööri, perheenisä... 28.5.2016